stanford-oval/wikipedia huggingface dataset:
Deep

| Deep |
| --- | --- |

Yritysmuoto:  yksityinen
Perustettu:  2000
Perustaja:  Shigeru Saeki
Puheenjohtaja:  Shigeru Saeki
Kotipaikka:  Nagoya, Japani
Toimiala:  vapaaotteluiden mainostus
Kotisivu:  deep2001.com
Infobox OKVirheellinen NIMI-arvo: 
Deep, aikaisemmin Deep2001 on japanilainen vapaaotteluorganisaatio. Shigeru Saekin perustama Deep tunnettiin vuosina 2001–2002 nimellä Deep2001, kunnes 2003 lähtien siitä on käytetty nykyistä nimeä Deep. Sen ensimmäinen turnaus järjestettiin 8. tammikuuta 2001, jolloin pääotteluna oli Royler Gracie vastaan Takehiro Murahama. Toukokuussa 2013 Deep alkoi järjestämään myös naisten vapaaotteluita otettuaan haltuunsa Jewels-promootion.
Hallitsevat mestarit

| Painoluokka | Mestari | Päivämäärä | Puolustetut ottelut |
| --- | --- | --- | --- |
| Superraskassarja |  Singh Jaideep | 17. lokakuuta 2015 | 0 |
| Kevyt raskassarja |  Yoshiyuki Nakanishi | 17. huhtikuuta 2010 | 3 |
| Keskisarja |  Young Choi | 11. lokakuuta 2015 | 0 |
| Välisarja |  Keita Nakamura | 20. heinäkuuta 2015 | 0 |
| Kevytsarja |  Satoru Kitaoka | 26. huhtikuuta 2013 | 4 |
| Höyhensarja |  Kazunori Yokota | 18. helmikuuta 2012 | 1 |
| Kääpiösarja |  Takafumi Otsuka | 29. huhtikuuta 2014 | 2 |
| Kärpässarja |  Tatsumitsu Wada | 26. kesäkuuta 2016 | 0 |
Hallitsevat mestarit > Naisten hallitsevat mestarit

| Painoluokka | Mestari | Päivämäärä | Puolustetut ottelut |
| --- | --- | --- | --- |
| Kääpiösarja |  Ji Yeon Kim | 29. elokuuta 2015 | 0 |
| Korsisarja |  Mizuki Inoue | 16. helmikuuta 2014 | 1 |
| Atomisarja |  Mei Yamaguchi | 31. toukokuuta 2015 | 0 |
Aiheesta muualla

Deep-tapahtumat (englanniksi)
Cyrus S. Eaton

Cyrus S. Eaton vuonna 1929.
Cyrus Stephen Eaton (27. joulukuuta 1883 – 9. toukokuuta 1979) oli kanadalaissyntyinen yhdysvaltalainen investointipankkiiri, teollisuusmies ja lahjoittaja, jonka ura kattoi seitsemän vuosikymmentä. Hän oli kylmän sodan äänekäs kriitikko ja yksi kansainvälisen Pugwash-liikkeen rahoittajista ja organisoijista. Liikkeen ensimmäiset rauhankonferenssit järjestettiin hänen kotikylässään Pugwashissa Kanadan Nova Scotian provinssissa.
Elämä ja ura

Eatonin isä oli maanviljelijä, joka piti Pugwashissa myös kauppaa ja postikonttoria. Eaton lähti opiskelemaan Ontarion provinssin Woodstockiin ja jatkoi sitten baptistien ylläpitämässä McMaster Universityssä Torontossa, jossa hän opiskeli filosofiaa ja taloustiedettä. Hän suoritti bachelor-tutkinnon vuonna 1905.
Valmistuttuaan Eaton muutti Yhdysvaltojen puolelle Ohion Clevelandiin, jossa sai töitä John D. Rockefellerin omistamasta East Ohio -kaasuyhtiöstä. Parin vuoden jälkeen hän perusti oman kaasuyhtiön Kanadan Manitobaan newyorkilaisten sijoittajien tuella, mutta hanke kariutui pian rahoitusongelmiin. Manitoban viranomaiset halusivat kuitenkin jatkaa jo alkanutta liiketoimintaa, ja Eaton perusti uuden yhtiön, Canada Gas & Electric Corporadionin, josta tuli vuonna 1913 Continental Gas & Electric Corp.
Eaton asettui taas Clevelandiin 1913 ja alkoi harjoittaa monenlaista yritystoimintaa. Hän meni osakkaaksi Otis & Co. -pankkiin 1916 ja perusti 1926 sijoitusyhtiön Continental Shares, Inc. Seuraavana vuonna syntyi Republic Steel, josta tuli Yhdysvaltojen kolmanneksi suurin teräsyhtiö. Hänen monimutkaisesti organisoitu yritysryhmänsä oli hyvin velkavetoinen, ja 1930-luvun lamassa Eaton menetti valtaosan omaisuudestaan.
1940–1950-luvuilla Eaton alkoi taas menestyä liikemiehenä ja eteni Chesapeake and Ohio -rautatieyhtiön ja West Kentucky Coal -yhtiöiden hallitusten puheenjohtajaksi.
Hyväntekeväisyys

Vuonna 1920 Eaton perusti Clevelandin taidemuseon. Vuonna 1955 hän innostui Bertrand Russellin ja Albert Einsteinin rauhanmanifestista, jonka allekirjoittajina oli yksitoista johtavaa tieteilijää ja älymystön edustajaa. Eaton tarjoutui järjestämään manifestin pohjalta kansainvälisen rauhankonferenssin kotikylässään Kanadan Pugwashissa heinäkuussa 1957.
Eaton teki lahjoituksia Nova Scotian provinssin koulutuksen kehittämiseksi, suurimpana edunsaajana Acadia-yliopisto, sekä villieläinten suojelualueen perustamiseki provinssin Aspotoganin niemimaalle. Hänen muita avustuskohteitaan olivat McMaster University, NNKY-järjestö, Clevelandin luonnontieteellinen museo ja Case Western Reserve University.
Eatonin 1950-luvun rauhanpyrkimykset palkittiin neuvostoliittolaisella Leninin rauhanpalkinnolla. Pugwash-liike palkittiin vuonna 1995 Nobelin rauhanpalkinnolla.
Eaton avioitui 1907 Margaret Housen ja 1957 Anne Kinder Jonesin kanssa. Hän sai seitsemän lasta.
Aiheesta muualla

Cyrus Stephen Eaton, 1883–1979 (Arkistoitu – Internet Archive)
Cyrus Eatonin radiohaastattelu vuodelta 1957 (Arkistoitu – Internet Archive)
Time-aikakauslehden artikkeli Eatonista, helmikuu 1930. (Arkistoitu – Internet Archive)
Aiheesta muualla > Kirjallisuutta

Gleiser, Marcus: The World of Cyrus Eaton. Kent State University Press, 2010 (elämäkerta, alun perin julkaistu 1966).
Gibson, M. Allen: Beautiful Upon the Mountain: A portrait of Cyrus Eaton. Lancelot Press, Windsor, Nova Scotia, 1977.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cyrus S. Eaton
Käännös suomeksi
Dicuil

Dicuil oli 800-luvun alkupuolella vaikuttanut irlantilainen munkki, maantieteilijä ja kieliopintutkija.
Dicuil laati teoksen De mensura orbis terrae (825), jossa on varhaisin maininta irlantilaisten vierailusta Islannissa vuonna 795. Teoksessa mainitaan myös makeanveden kanava, joka yhdisti Niilin ja Punaisenmeren. Dicuil viittasi kirjoituksissaan kolmeenkymmeneen kreikkalaiseen sekä latinalaiseen kirjoittajaan ja lisäksi irlantilaiseen Coelius Seduliukseen.
Dicto simpliciter

Dicto simpliciter (suom. puhua yksinkertaisesti) tarkoittaa argumentaatiovirhettä, jossa yksityistapauksen ominaisuudet esitetään koskevaksi koko joukkoa tai jossa ne kiistetään vetoamalla koko joukkoon. Dicto simpliciterissä siis käytetään joko yksinkertaista sääntöä perusteena pätevää poikkeusta vastaan tai vaaditaan poikkeustapauksen perusteella kokonaisuutta hyväksyttäväksi. Dicto simpliciteristä on kaksi versiota:
Virheellinen poikkeuksen kielto (dicto simpliciter ad dictum secundum quid)
Virheellinen yleistys (dicto secundum quid ad dictum simpliciter)
Dicto simpliciterin yleinen kaava on seuraava:
A on sääntö ja B on poikkeus
Joko B:n tulee olla sääntö tai B:tä ei tule missään tilanteessa sallia
Dicto simpliciter ad dictum secundum quid -esimerkkinä voisi olla vaikkapa seuraava:
Dicto secundum quid ad dictum simpliciter -esimerkki puolestaan on seuraava:
Dicto simpliciteriä käytetään usein puolustettaessa sekä legalismia että toisaalta myös anarkismia.
European Pop Jury

European Pop Jury oli 1960-luvulta 1980-luvulle lähetetty radio-ohjelma, jossa kilpailivat musiikkikappaleet Euroopan yleisradiounionin (EBU) eri jäsenvaltioista. Suomessa Yleisradio välitti kaksituntista ohjelmaa kanavallaan Rinnakkaisohjelma. European Pop Jury toteutettiin kerran viikossa. Ohjelmaformaatti lopetettiin vuonna 1983.
European Pop Jury juonnettiin englanniksi. Nimensä mukaisesti European Pop Jury keskittyi nuorisolle suunnattuun pop- ja rock-musiikkiin. Ohjelmaan ja äänestykseen mukaan otetut kappaleet olivat esittäjiensä uutuuskappaleita. Äänestäjinä oli kulloinkin yli tuhat radiokuuntelijaa EBU:n osallistujavaltioista, ja äänestys tapahtui puhelimen numerokiekon tai -näppäimistön avulla. European Pop Jury radioitiin suorana kuhunkin osallistujamaahan, ja äänestäjät myös pääsivät ääneen lähetyksessä.
Suomalaisehdokkaista Hurriganes voitti äänestyksen vuonna 1974 kappaleellaan ”Get On”.
Delta Ursae Majoris

| Megrez |
| --- | --- |

Nimen alkuperä:  ?
Bayerin designaatio:  Delta Ursae Majoris (δ UMa / δ Ursae Majoris)
Flamsteedin designaatio:  69 Ursae Majoris, 69 UMa
HD-designaatio:  HD 106591
Muut designaatiot:  HR 4660, BD+57 1363, FK5 456, HIP 59774, SAO 28315, GC 16736, CCDM 12155+5702
Fyysiset ominaisuudet
Näennäinen kirkkaus:  V 3,31 mv
Absoluuttinen kirkkaus:  ? Mv
Valovoima:  23 Lo Aurinkoa aurinkoa
Spektriluokka:  A3V
Väri-indeksi:  B-V 0,08 U-B 0,07
Lämpötila:  8630 K
Massa:  ? Mo M☉
Säde:  ? Ro R☉
Muuttujatyyppi:  ?
Pyörimisnopeus:  177 km/s?
Metallipitoisuus:  ?
Ikä:  ?
Astrometriset ominaisuudet
Tähdistö:  ?
Rektaskensio (J2000):  12h 15m 25.6s
Deklinaatio (J2000):  +57° 01' 57"
Etäisyys:  81,4 ± 1,2 ly valovuotta (25,0 ± 0,4 pc parsekia)
Parallaksi:  0,061" mas
Säteisnopeus:  -13 km/s km/s
Ominaisliike:  RA: ?  dekl.: ? mas/v
 Näkyy leveysasteiden 90° N  ja 33° S välillä. 
Delta Ursae Majoris (δ UMa / δ Ursae Majoris) eli Magrez on yksi Otavan tähtikuvion tähdistä. Se on Otavan tähdistä selvästi himmein, sen kirkkaus on 3,32, ja se on Otavan suorakaiteen muotoisen kattilan vasemmassa ylänurkassa, kattilan kahvan juuressa. Megrez on kolminkertainen tähti, sillä on kaksi himmeää seuralaistähteä. Megrez kuuluu Siriuksen ryhmään ja Otavan liikkuvaan tähtiryhmään, jotka ovat tähtivirtoja Linnunradassa.
Aiheesta muualla

Kaler Megrez (Arkistoitu – Internet Archive)
Alcyone Megrez
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
DC Showcase: Jonah Hex

| DC Showcase: Jonah Hex |
| --- | --- |

Ohjaaja:  Joaquim Dos Santos
Käsikirjoittaja:  Joe R. Lansdale
Tuottaja:  Bobbie Page Joaquim Dos Santos
Säveltäjä:  Jeremy Zuckerman, Benjamin Wynn
Leikkaaja:  Margaret Hou
Pääosat:  Thomas Jane Linda Hamilton
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment
Ensi-ilta:  27. heinäkuuta 2010
Kesto:  12 min
Alkuperäiskieli:  Englanti
Aiheesta muualla
IMDb 
AllMovie
Infobox OKNimi-testi OK: 
DC Showcase: Jonah Hex on heinäkuussa 2010 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Jonah Hexiin. Elokuvan käsikirjoitti Joe R. Lansdale ja ohjasi Joaquim Dos Santos. Äänirooleissa ovat Thomas Jane, Linda Hamilton, Michelle Trachtenberg, Michael Rooker ja Jason Marsden.
Elokuva on toinen DC Entertainmentin ja Warner Bros. Animationin tuottamista DC Showcase projektin lyhytelokuvista. Se julkaistiin Batman: Under the Red Hood elokuvan DVD:n bonusmateriaalina.
Juoni

Red Doc saapuu erään kaupungin saluunaan humalassa ja vaatii baarimikolta talon kalleinta pulloa. Samalla saluunan yläkerrasta saapuu ilotalon emäntä Lorraine, joka houkuttelee miehen yläkertaan. Viettelyn päätteeksi Lorraine ampuu Red ja ryöstää hänet, käskien miehiään viemään ruumiin muiden huomaamatta pois. Seuraavana päivänä samaiseen saluunaan saapuu Jonah Hex, joka tiedustelee baarimikolta havaintoja lainsuojattomasta Redistä. Baarimikko ei myönnä nähneensä mitään, mutta Hexin juttusille saapunut nuori nainen kertoo nähneensä miehen Lorrainen kanssa, joka valikoi rikkaimmat miehet huoneeseensa eivätkä ne koskaan palaa takaisin. Hex houkuttelee naisen esille tarjoamalla kaikille saluunassa oleville juomat. Lorraine saapuu paikalle ja vie Hexin yläkertaan. Lorraine yrittää ampua Hexin, joka lyö naisen tajuttomaksi. Samalla paikalle saapuvat aiemmin oven takana piileskelleet Lorrainen kätyrit. Hex ampuu ensimmäisen miehen ja kirveen kanssa olevan kätyrin hän pudottaa tappelun päätteeksi yläkerrasta alas baaripöytään. Pian baarimikko yrittää ampua Hexiä kiväärillä, jonka Hex kuitenkin ampuu. Hän palaa takaisin huoneeseen ja käskee Lorrainea viemään hänet Redin luokse. Molemmat saapuvat erääseen kaivospaikalle, jonne Lorraine on kerännyt kaikki uhrinsa samaan maanalaiseen luolaan. Molemmat laskeutuvat kolosta sisään ja Hex rahaa Redin ruumiin pois kolosta kerätäkseen palkkionsa ja jättää Lorrainen onkaloon, joka yrittää vielä suostutella Hexiä päästämän hänet pois.
Äänirooleissa

| 0 | 1 | 2 |
| --- | --- | --- |
|  Thomas Jane  | … |  Jonah Hex   |
|  Linda Hamilton  | … |  Madame Lorraine   |
|  Jason Marsden  | … |  nuorimies, baarimikko   |
|  Michael Rooker  | … |  Red Doc   |
|  Michelle Trachtenberg  | … |  baarityttö   |
Desmond Titterington

| Desmond Titterington> Henkilötiedot |
| --- | --- |
Kansalaisuus:   Iso-Britannia
Formula 1 -ura
Aktiivivuodet:  1956
Talli(t):  Connaught
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1956
Viimeinen kilpailu:  Britannian Grand Prix 1956
Desmond Titterington (1. toukokuuta 1928 – 13. huhtikuuta 2002) oli brittiläinen kilpa-autoilija Pohjois-Irlannista. Hän osallistui yhteen Formula 1 -sarjan maailmanmestaruusosakilpailuun, mutta ei saavuttanut yhtään MM-pistettä. Lisäksi hän osallistui useaan MM-sarjan ulkopuoliseen kilpailuun.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | Talli | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1956 | Connaught | ARG  | MON  | IND  | BEL  | FRA  | GBR Kesk. | GER  | ITA  | Connaught | - | 0 |
European Rally Trophy

European Rally Trophy on FIA:n eurooppalainen rallisarja. Sarjassa oli aiemmin kuusi alueellista kilpailua ja yksi loppukilpailu, mutta kaudesta 2023 alkaen käytössä on yhteinen aikataulu.
Kilpailijat voivat laskea kuusi parasta tulostaan ilman ylärajaa miten moneen kilpailuun he osallistuvat. Kaudella 2023 kalenterissa on 20 tapahtumaa. Sarjassa käytetään pistekerrointa kilpailuun osallistuvien autojen määrän mukaan Rally2, Rally3, Rally4, Rally5 ja RGT -ryhmissä.
European Rally Trophy perustui aiemmalle European Rally Cupille.
Dylan Levitt

Dylan Levitt vuonna 2017.
Dylan Levitt (s. 17. marraskuuta 2000 Bodelwyddan) on walesilainen jalkapalloilija, pelipaikaltaan keskikenttäpelaaja. Hän on pelannut Englannin Valioliigan Manchester Unitedin junioreissa ja kuuluu edelleen seuran omistukseen mutta pelasi kaudella 2020–2021 lainalla ensin Englannin ykkösliigan Charlton Athleticissa ja helmikuusta alkaen Kroatian ykkösliigan Istra 1961:ssä. Hän on pelannut Walesin maajoukkueessa vuodesta 2020.
Levitt pelasi maalis-toukokuussa 2021 Istra 1961:n joukkueessa seitsemän Kroatian ykkösliigan ottelua, joista kaksi ottelua avauskokoonpanossa.
Levitt pelasi Walesin alle 17-, alle 19- ja alle 21-vuotiaiden maajoukkueissa. Walesin A-maajoukkueessa hän pelasi ensimmäisen kerran syyskuussa 2020 Kansojen liigan ottelussa Suomea vastaan. Hän on pelannut kesäkuun 25. päivään 2021 mennessä yhdeksän A-maaottelua, joissa neljä kertaa avauskokoonpanossa.
Dicta Boelcke

Dicta Boelcke on saksalaisen ensimmäisen maailmansodan hävittäjä-ässän, Oswald Boelcken laatima lista ilmataistelun perustaktiikoista.
Dicta Boelcke

1. Yritä varmistaa edullinen asema ennen hyökkäystä. Jos mahdollista, pidä aurinko takanasi.
2. Suorita aina hyökkäys loppuun, kun olet aloittanut sen.
3. Ammu ainoastaan lyhyeltä etäisyydeltä ja vain silloin kun vastustaja on kunnolla tähtäimessä.
4. Pidä aina katseesi vihollisessa, äläkä koskaan anna vihollisen huiputtaa sinua juonillaan.
5. Kaikissa tapauksissa on olennaista hyökätä vastustajan kimppuun takaa.
6. Jos vastustajasi syöksyy sinua kohti, älä yritä väistää hänen hyökkäystään, vaan lennä kohtaamaan se.
7. Älä koskaan unohda suuntaa omalle alueelle, kun lennät vihollisalueen yllä.
Laivueille: Hyökätkää pääasiassa neljän tai kuuden koneen ryhmissä. Kun taistelu hajoaa useiksi yksittäisiksi taisteluiksi, pitäkää huoli, että useat eivät hyökkää yhtä vihollista vastaan.
Dylan McIlrath

| Dylan McIlrath |
| --- | --- |

Henkilötiedot
Syntynyt: 20. huhtikuuta 1992 (ikä 32) Winnipeg, MB, Kanada
Kansalaisuus:   Kanada
Jääkiekkoilija
Lempinimi:  The Undertaker
Pelipaikka:  puolustaja
Maila:  oikea
Pituus:  193 cm
Paino:  95 kg
Seura
Seura:  Washington Capitals / Hershey Bears
Sarja:  NHL / AHL
Pelinumero:  52
Pelaajaura
Pääsarjaura:  2011–
Aik. seurat:  Connecticut Whale (AHL) Hartford Wolf Pack (AHL)   New York Rangers (NHL)   Florida Panthers (NHL)   Springfield Thunderbirds (AHL)   Detroit Red Wings (NHL)   Grand Rapids Griffins (AHL)
NHL-varaus:  10. varaus, 2010 New York Rangers
Dylan McIlrath (s. 20. huhtikuuta 1992 Winnipeg, Manitoba, Kanada) on kanadalainen jääkiekkopuolustaja, joka pelaa NHL-seura Washington Capitalsin organisaatiossa. Hän pelaa pääasiassa AHL-joukkue Hershey Bearsissa. New York Rangers varasi rightin puolustajan kymmenentenä NHL:n varaustilaisuudessa 2010.
Isokokoinen McIlrath tunnetaan tappelijana ja hän sijoittui kaudella 2009–2010 WHL:n jäähypörssin seitsemänneksi 169 minuutillaan. McIlrath tappeli myös CHL Top Prospects Gamessa Team Cherryn Alexander Petrovicia vastaan.
Maaliskuussa 2011 McIlrath teki kolmivuotisen tulokassopimuksen NHL-seura New York Rangersin kanssa. Hän pelasi samana keväänä myös kaksi AHL-ottelua sen farmijoukkueessa Connecticut Whalessa.
Dylan Gambrell

Dylan Gambrell vuonna 2017.
Dylan Gambrell (s. 26. elokuuta 1996) on yhdysvaltalainen jääkiekkoilija, joka edustaa NHL-seura Toronto Maple Leafsiä. San Jose Sharks varasi keskushyökkääjänä pelaavan Gambrellin vuoden 2016 varaustilaisuuden toisella kierroksella. Gambrell on kätisyydeltään right. Heinäkuussa 2021 Gambrell teki Sharksin kanssa yksivuotisen jatkosopimuksen. Lokakuussa 2021 Sharks kauppasi Gambrellin Ottawa Senatorsiin vaihdossa seitsemännen kierroksen varausvuoroon vuoden 2022 varaustilaisuudessa. Kesäkuussa 2022 Gambrell teki yksivuotisen jatkosopimuksen Senatorsin kanssa. Kaudella 2017–2018 alkaneella NHL-urallaan Gambrell on pelannut 233 runkosarjaottelua, joissa on tehnyt 17 maalia ja 23 syöttöä eli 40 tehopistettä. Kahdessa pelaamassaan pudotuspeliottelussa hän on tehnyt yhden maalin. Tilastot päivitetty 11. kesäkuuta 2023. Heinäkuussa 2023 Gambrell teki vapaana agenttina Toronto Maple Leafsin kanssa ja 775 000 dollarin arvoisen sopimuksen.
Esa Hirvonen

Esa Hirvonen (s. 1. elokuuta 1969 Tampere) on turkulainen runoilija ja palindromitaiteilija.
Tuotanto > Runokokoelmat

Harlem.  (Runokokoelma)  Savukeidas, 2001.  ISBN 951-98853-1-5.
Takana kapakan akat.  (Palindromirunoja)  Savukeidas, 2002.  ISBN 951-98853-5-8.
Hirvonen, Esa & Colley, Jo: Pökerryksissä / Punch drunk.  Middlesbrough:  EK Zuban, 2005.  ISBN 0-9547487-3-5.
Did I Let You Know

| ”Did I Let You Know” Red Hot Chili Peppers |
| --- | --- | --- |

Singlen tiedot
 Albumilta: I’m with You
 Äänitetty : 2011–2012
 Julkaistu: tammikuu 2012
 Formaatti: vain radiosoitto
 Tekijä(t): Anthony Kiedis, Flea, Chad Smith, Josh Klinghoffer
 Tuottaja(t): Rick Rubin
 Tyylilaji: alternative rock
 Kesto: 04.21
 Levy-yhtiö: Warner Bros.
Red Hot Chili Peppersin muut singlet
| ”Look Around” 2012 | ”Did I Let You Know” 2012 | ”Brendan’s Death Song” 2012 |
Did I Let You Know on yhdysvaltalaisen rock-yhtyeen Red Hot Chili Peppersin vuonna 2012 julkaistu single. ”Did I Let You Know” julkaistiin Red Hot Chili Peppersin uusimman, vuonna 2011 julkaistun I'm with Youn -albumin neljäntenä singlenä.
Tuotanto ja vastaanotto

”Did I Let You Knowin” tekoon osallistuivat kaikki yhtyeen jäsenet, laulaja Anthony Kiedis, basisti Flea, kitaristi Josh Klinghoffer ja rumpali Chad Smith. Yhtye päätti julkaistu ”Did I Let You Known” yhtenä uuden albuminsa singleistä ja julkaistiinkin albumin neljäntenä singlenä, ”The Adventures of Raindance Maggien”, ”Monarchy of Rosesin” ja ”Look Aroundin” jälkeen. "Did I Let You Know" julkaistiin muista albumin singleistä poiketen vain Brasiliassa ja Japanissa, joten se ei saavuttanut yhtä suurta suosiota maailman laajuisesti, kuin albumin aiemmat singlet.
Dinner in the Sky

Dinner in the Sky Vilnassa, Liettuassa.
Dinner in the Sky (suom. päivällinen taivaalla) on ravintolakonsepti, jossa ruokailijat ja ravintolahenkilökunta nostetaan nosturilla 50 metrin korkeuteen syömään ja nauttimaan maisemista esim. kaupungin keskustassa, maaseudulla, kulttuurikohteessa tai urheilukilpailussa. "Ravintolassa" voi olla esimerkiksi 22 ruokailijaa, kokki, 2 tarjoilijaa ja 2 turvamiestä.
Englannin kuningaskunta

Englannin kuningaskunta (engl. Kingdom of England) oli valtio Länsi-Euroopassa, Ison-Britannian saaren eteläosassa vuosina 927–1707. Se kattoi nykyisen Englannin ja vuodesta 1535 myös Walesin. Vuoden 1707 unionisopimuksella Englannin ja Skotlannin kuningaskunnat yhdistettiin Ison-Britannian kuningaskunnaksi. Maiden omat parlamentit lakkautettiin ja niille perustettiin yhteinen hallintoelin Lontooseen, entisen Englannin parlamentin tilalle.
Aiheesta muualla

Kuvia tai muita tiedostoja aiheesta Englannin kuningaskunta Wikimedia Commonsissa
Bayeux’n seinävaate, jossa on kuvattuna Englantia valtaavat normannit.
Dominikaaninen tasavalta kesäolympialaisissa 2016

Dominikaaninen tasavalta osallistui Rio de Janeiron olympialaisiin vuonna 2016 joukkueella, johon kuului 29 urheilijaa 11 eri lajista. Tämä oli maan neljästoista esiintyminen olympialaisissa ja se saavutti yhden pronssin taekwondossa. Lipunkantajana avajaisissa toimi juoksija Luguelín Santos.
Mitalistit > Pronssia

Luisito Pie - taekwondo - Miesten alle 58 kg
Joukkue > Ammunta

Eduardo Lorenzo - Miesten trap
Joukkue > Jousiammunta

Yessica Camilo - Naisten yksilö
Joukkue > Judo

Wander Meteo - Miesten alle 66 kg
Joukkue > Nyrkkeily

Leonel de los Santos - Miesten alle 52 kg
Héctor García - Miesten alle 56 kg
Joukkue > Painonnosto

Luis García - Miesten alle 56 kg
Beatriz Pirón - Naisten alle 48 kg
Yuderqui Contreras - Naisten alle 58 kg
Joukkue > Pyöräily

Diego Milán - Miesten maastoajo
Joukkue > Ratsastus

Yvonne Losos de Munic - Yksilökilpailu
Joukkue > Taekwondo

Luisito Pie - Miesten alle 58 kg
Moisés Hernández - Miesten alle 80 kg
Katherine Rodríguez - Naisten yli 67 kg
Joukkue > Tennis

Víctor Estrella Burgos - Miesten kaksinpeli
Joukkue > Uinti

Jhonny Peréz - Miesten 100 metrin vapaauinti
Dorian McMenemy - Naisten 50 metrin vapaauinti
Joukkue > Yleisurheilu

Stanly del Carmen - Miesten 200 metrin juoksu ja 4x100 metrin viesti
Yancarlos Martinez - Miesten 200 metrin juoksu ja 4x100 metrin viesti
Gustavo Cuesto - Miesten 400 metrin juoksu ja 4x400 metrin viesti
Luguelín Santos - Miesten 400 metrin juoksu ja 4x400 metrin viesti
Johandris Andújar - Miesten 4x100 metrin viesti
Mayobanex de Óleo - Miesten 4x100 metrin viesti
Christopher Valdez - Miesten 4x100 metrin viesti
Luis Charles - Miesten 4x400 metrin viesti
Máximo Mercedes - Miesten 4x400 metrin viesti
Juander Santos - Miesten 4x400 metrin viesti
Yon Soriano - Miesten 4x400 metrin viesti
Mariely Sánchez - Naisten 200 metrin juoksu
Ana José Tima - Naisten kolmiloikka